તેજપ્રતાપ યાદવના જીજા ચિરંજીવ રાવે આ મામલે શુક્રવારે પત્રકારો સાથે વાત કરતા કહ્યુ, ‘મીડિયા કારણવિના આ બાબતને મોટુ સ્વરૂપ આપીને બતાવી રહી છે. તેજપ્રતાપ અને ઐશ્વર્યાના લગ્નને હજુ 6 મહિનાથી પણ ઓછો સમય વીત્યો છે. ઘણી વાર પતિ-પત્નીને એકબીજાને સમજવામાં થોડો સમય લાગે છે. પતિ-પત્ની વચ્ચે મતભેદો થવા સામાન્ય વાત છે. તેજપ્રતાપ અને ઐશ્વર્યા વચ્ચે પણ મામૂલી પારિવારિક મનમોટાવ છે. તેજપ્રતાપ યાદવની રુચિ પહેલેથી જ ધાર્મિક કાર્યો પ્રત્યે છે. તેજપ્રતાપ ધાર્મિક સ્થળો પર જઈ રહ્યા છે કે જે સામાન્ય વાત છે. પરિવારમાં કોઈ પ્રકારની ચિંતા નથી અને ટૂંક સમયમાં મામલો ઉકેલી લેવામાં આવશે. આ અમારા પરિવારનો મામલો છે. આને તૂલ આપવો યોગ્ય નથી.'